ประกาศกรมการค้าต่างประเทศเรื่องเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน ต่อไปพ.ศ.๒๕๖๑[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวัน (ฉบับที่ ๒) พ.ศ. ๒๕๕๖ ลงวันที่๗ มกราคม พ.ศ. ๒๕๕๖กำหนดให้เรียกเก็บอากรตอบโต้การทุ่มตลาดในการนำเข้าสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนภายใต้พิกัดอัตราศุลกากรประเภทย่อยปี ๒๕๕๕ ได้แก่๗๒๑๐.๖๑.๑๑.๐๑๑๗๒๑๐.๖๑.๑๑.๐๑๒ ๗๒๑๐.๖๑.๑๑.๐๑๓ ๗๒๑๐.๖๑.๑๑.๐๑๔ ๗๒๑๐.๖๑.๑๑.๐๒๑ ๗๒๑๐.๖๑.๑๑.๐๒๒ ๗๒๑๐.๖๑.๑๑.๐๒๓ ๗๒๑๐.๖๑.๑๑.๐๒๔ ๗๒๑๐.๖๑.๑๑.๐๓๑ ๗๒๑๐.๖๑.๑๑.๐๓๒ ๗๒๑๐.๖๑.๑๑.๐๓๓ ๗๒๑๐.๖๑.๑๑.๐๓๔ ๗๒๑๐.๖๑.๑๑.๐๙๐ ๗๒๑๐.๖๑.๙๑.๐๓๑ ๗๒๑๐.๖๑.๙๑.๐๓๒ ๗๒๑๐.๖๑.๙๑.๐๓๓ ๗๒๑๐.๖๑.๙๑.๐๓๔ ๗๒๑๐.๖๑.๙๑.๐๙๐ที่มีแหล่งกำเนิดจากสาธารณรัฐประชาชนจีนสาธารณรัฐเกาหลี และไต้หวันในอัตราที่กำหนดเป็นระยะเวลา ๕ ปี ตั้งแต่วันที่ ๑๐ มกราคม พ.ศ. ๒๕๕๖ เป็นต้นไปและประกาศแก้ไขเพิ่มเติมตามประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๓)พ.ศ. ๒๕๕๘ ประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน พ.ศ. ๒๕๕๘ประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๔) พ.ศ. ๒๕๕๘และประกาศคณะกรรมการพิจารณาการทุ่มตลาดและการอุดหนุน เรื่อง การตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน (ฉบับที่ ๕)พ.ศ. ๒๕๕๙ นั้นเนื่องจากบริษัท เอ็นเอส บลูสโคป (ประเทศไทย) จำกัดซึ่งเป็นอุตสาหกรรมภายในผู้ผลิตสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนได้ยื่นคำขอให้พิจารณาทบทวนเพื่อเรียกเก็บอากรตอบโต้การทุ่มตลาดสินค้าดังกล่าวซึ่งได้มีการแก้ไขพิกัดอัตราศุลกากรใหม่ในปี ๒๕๖๐ ตามพระราชกำหนดพิกัดอัตราศุลกากร(ฉบับที่ ๖) พ.ศ. ๒๕๕๙ ได้แก่๗๒๑๐.๖๑.๑๑.๐๑๑๗๒๑๐.๖๑.๑๑.๐๑๒ ๗๒๑๐.๖๑.๑๑.๐๑๓ ๗๒๑๐.๖๑.๑๑.๐๒๑ ๗๒๑๐.๖๑.๑๑.๐๒๒ ๗๒๑๐.๖๑.๑๑.๐๒๓ ๗๒๑๐.๖๑.๑๑.๐๓๑ ๗๒๑๐.๖๑.๑๑.๐๓๒ ๗๒๑๐.๖๑.๑๑.๐๓๓ ๗๒๑๐.๖๑.๑๑.๐๔๑ ๗๒๑๐.๖๑.๑๑.๐๔๒ ๗๒๑๐.๖๑.๑๑.๐๔๓ ๗๒๑๐.๖๑.๑๑.๐๙๐ ๗๒๑๐.๖๑.๙๑.๐๑๑ ๗๒๑๐.๖๑.๙๑.๐๑๒ ๗๒๑๐.๖๑.๙๑.๐๑๓ ๗๒๑๐.๖๑.๙๑.๐๙๐ ที่มีแหล่งกำเนิดจากสาธารณรัฐประชาชนจีนสาธารณรัฐเกาหลีและไต้หวัน ต่อไปอีก ตามมาตรา ๕๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ซึ่งคณะกรรมการพิจารณาการทุ่มตลาดและการอุดหนุนได้พิจารณาคำขอในการประชุม ครั้งที่๙/๒๕๖๐ เมื่อวันที่ ๒๗ ธันวาคม พ.ศ. ๒๕๖๐ โดยวินิจฉัยว่า คำขอดังกล่าวมีมูลและหลักฐานเพียงพอเชื่อได้ว่าหากยุติการเรียกเก็บอากรตอบโต้การทุ่มตลาดดังกล่าวจะทำให้มีการทุ่มตลาดต่อไปหรือทำให้การทุ่มตลาดฟื้นคืนมาอีกจึงมีมติให้กรมการค้าต่างประเทศเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลีและไต้หวัน ตามมาตรา ๕๗และในระหว่างการพิจารณาการทบทวนให้เรียกเก็บอากรตอบโต้การทุ่มตลาดสินค้าดังกล่าวต่อไปในอัตราเดิมเป็นระยะเวลาไม่เกิน๑ ปีอาศัยอำนาจตามความในมาตรา ๓๗ มาตรา ๓๙ มาตรา ๕๗ และมาตรา ๖๐ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ อธิบดีกรมการค้าต่างประเทศออกประกาศไว้ ดังต่อไปนี้ข้อ ๑ กรมการค้าต่างประเทศจะเริ่มดำเนินกระบวนการพิจารณาเปิดการทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดเย็นชุบหรือเคลือบด้วยโลหะเจือของอะลูมิเนียมและสังกะสีแบบจุ่มร้อนที่มีแหล่งกำเนิดจากสาธารณรัฐประชาชนจีน สาธารณรัฐเกาหลี และไต้หวัน ต่อไป ตั้งแต่วันที่ประกาศนี้ประกาศในราชกิจจานุเบกษาเป็นต้นไปข้อ ๒ กรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการทบทวน ทั้งนี้ผู้มีส่วนได้เสียที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมกระบวนการทบทวนสามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามได้ภายใน ๑๕วัน นับแต่วันที่ประกาศนี้ประกาศในราชกิจจานุเบกษาข้อ ๓ ให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการทบทวนเป็นหนังสือต่อกรมการค้าต่างประเทศภายใน๓๐ วันนับแต่วันที่ประกาศนี้ประกาศในราชกิจจานุเบกษาข้อ ๔ ผู้ใดประสงค์ขอทราบข้อมูลข่าวสารเกี่ยวกับการขอทบทวนดังกล่าวให้ยื่นคำขอต่อกองปกป้องและตอบโต้ทางการค้ากรมการค้าต่างประเทศ เลขที่ ๕๖๓ ถนนนนทบุรี ตำบลบางกระสอ อำเภอเมืองจังหวัดนนทบุรี รหัสไปรษณีย์ ๑๑๐๐๐ หมายเลขโทรศัพท์ ๐ ๒๕๔๗ ๔๗๓๙ หมายเลขโทรสาร ๐ ๒๕๔๗๔๗๔๑ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่อง การตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ ลงวันที่ ๒๖ มีนาคม พ.ศ. ๒๕๔๔ประกาศ ณ วันที่ ๓ มกราคม พ.ศ. ๒๕๖๑อดุลย์ โชตินิสากรณ์รองอธิบดี รักษาราชการแทนอธิบดีกรมการค้าต่างประเทศปุณิกา/อัญชลี/จัดทำ๑๐มกราคม ๒๕๖๑นุสรา/ตรวจ๑๒พฤศจิกายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔ ง/หน้า ๙/๘ มกราคม ๒๕๖๑